 Zaab Eli ร้านส้มตำแนวใหม่ใจกลางทองหล่อค่ะ  ร้านส้มตำร้านนี้ ไม่ธรรมดาเลยค่ะ ตรงที่มีการผสมผสานส่วนผสมต่างๆ ให้ออกมาเป็นเมนูที่ไม่ซ้ำใคร  วัตถุดิบโดดเด่นด้วยเมล่อนญี่ปุ่นและสตรอเบอร์รี่นำเข้าจากต่างประเทศ เมื่อนำมาปรุงเป็นเมนูเก๋ๆ อย่าง ตำเบอร์รี่อัลมอนด์, ตำเมล่อนญี่ปุ่น รับรองว่าคุณจะได้ลิ้มลองรสชาติอาหารอีสานที่แปลกใหม่และได้ประโยชน์ต่อ สุขภาพ ถ้าชอบต้มแซบ แนะนำ ต้มแซบหมูเด้ง ที่เสิร์ฟพร้อมคอลลาเจน รสชาติจัดจ้านค่ัะ ลลาเจนได้อย่างไม่อั้น พิเศษแบบนี้มีที่นี่ที่เดียว ร้านนี้ออกแบบ เป็นแนว Retro เฟอร์นิเจอร์และไม้เก่าถูกนำมาจัดวางอย่างลงตัว เพิ่มความเก๋ด้วยโคมไฟที่ทำมาจากหวาย ผ้าลายไทยคล้ายๆผ้าถุงสีสันสดใสนำมาใช้เป็นผ้าปูโต๊ะวางทับด้วยกระจกใสบานใหญ่ ด้านในเป็นห้องแอร์ ส่วนด้านนอก เป็นมุมสบายๆ มีต้นไม้ต้นใหญ่ที่ให้ร่มเงาไปทั่วร้าน ตกแต่งด้วยริบบิ้นสีสวย เมื่อยามลมพัดไหว ริบบิ้นเหล่านี้จะให้ความรู้สึกอิสระ ถ้าอากาศไม่ร้อนมักจะนั่งด้านนอกตลอดค่ะ 
เมนูแนะนำ
 ตำเบอร์รี่อัลมอนด์(180 บาท) , ตำเมล่อนญี่ปุ่น(180 บาท) ,ต้มแซบหมูเด้ง+คอลลาเจน,ปูอ่อง 6 ตัว+ข้าวเหนียว (135 บาท)ถ้าจำไม่ผิด แปลกดีเชื่อว่าหลายคนไม่เคยทานเหมือนกัน  รสชาติมันๆแปลกดีค่ะ
ไม่ต้องห่วงเรื่องที่จอดรถนะคะ  มีเหลือเฟือค่ะรู้สึกว่าจะจอดได้4ชม.ให้พนักงานแสตมป์ได้เลยค่ะ